Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 153

3. A vizsga értékelése 3.1. A fatárgykészítő műhelygyakorlat gyakorlati vizsga értékelésének általános szempontjai: – tárgytervező képesség, – formaalkotó és díszítményképző készség, – anyag- és eszközhasználati ismeret, jártasság, – faműves alapismeret, – a tervezéshez szükséges magyarázó-közlő rajz szintje, – a terv egyedisége, – a megfelelő faműves műveletek, munkafolyamatok kiválasztása, – a faműves technikák műfaji sajátosságainak megfelelő alkalmazása, – a forma és a díszítmény összhangja, a vizsgamunka összhatása. 3.2. A fatárgykészítő műhelygyakorlat szóbeli vizsga értékelésének általános szempontjai: – a követelményekben meghatározott elméleti anyag ismerete, – a megfogalmazás szabatossága, pontossága, – kommunikációs készség. 2006/62/II. szám FÉMMŰVES TANSZAK CÉLOK, FELADATOK, SZAKMAI KÖVETELMÉNYEK A fémműves műhelymunka célja, hogy a vizuális és plasztikai tanulmányokhoz kapcsolódva az esztétikai nevelés segítségével járuljon hozzá a sokoldalú, kreatív személyiség kialakításához, a foglalkozások keretében fejlessze a tanuló – anyaghoz kapcsolódó konstruáló készségét, kreativitását, – a tervezési folyamatok végigvezetésével helyzetfelismerő, véleményalkotó és problémamegoldó képességét, – a szaktörténeti és szakelméleti ismeretek tudatos beépítésével értelmező-elemző látásmódját, a kortárs tárgyés környezetkultúra iránti érzékenységét. A fémműves műhelymunka feladata, hogy a tanulót ismertesse meg – az elmúlt korok fémműves hagyományaival, – a fémművesség sajátos nyelvével, az anyagra jellemző technikai és formai megoldásokkal, – a tárgykészítéshez kapcsolódó alapfokú tervezési módszerekkel, – a fémek alapvető jellemzőivel, a megmunkáláshoz szükséges egyszerű eszközökkel, technikákkal, díszítési módokkal, – a vonatkozó munkavédelmi előírásokkal. Követelmények A tanuló az alapfok végén ismerje – a fémművesség történetének fejlődési szakaszait, – a technikai fejlődés főbb állomásait, – az ötvösség történetének jellemző alkotásait, – az önálló kifejezés, megjelenítés anyagait, eszközeit, – a sík- és téralakítás eszközhasználatát, technikai műveleteit, – a díszítés különböző módjait. A tanuló a fentiek birtokában legyen képes az anyag, eszköz és technikai módszerek olyan fokú alkalmazására, hogy azzal saját gondolatait – életkorának megfelelő szinten – tárgyiasult formában meg tudja valósítani. A tanuló a továbbképző végén ismerje – a színes fémek, könnyűfémek, nemesfémek anyagára jellemző fizikai és kémiai tulajdonságokat, – a metallográfia ismeretében a fémek viselkedését a különböző megmunkálási műveletek során, – a sík- és téralakítás legkülönbözőbb módjait, azok törvényszerűségeit, – a felületek díszítésének módozatait, – a műhely szakszerű használatát. A tanuló legyen képes – a fémek hidegalakító eljárásainak, – a kovácsolás alapműveleteinek, – a filigránkészítés, – láncfűzés, – azsúrozás, – zománcozás, – drágakőfoglalás, – térbeli lemezalakító módok (domborítás, cizellálás, felhúzás, fémnyomás), – forgácsolás (esztergálás, fúrás, marás), – öntés különböző módozatainak, – a gumiforma-készítés, 2006/62/II. szám – öntvénymegmunkálás technikáinak, – és a különböző felületkezelési módoknak olyan szintű alkalmazására, hogy a technikák ismeretében saját terveit önállóan meg tudja valósítani. A FÉMŰVES MŰHELYGYAKORLAT VIZSGAKÖVETELMÉNYEI A FÉMMŰVES MŰVÉSZETI ALAPVIZSGA KÖVETELMÉNYEI

Source: https://magyarkozlony.hu/hivatalos-lapok/fe19b5f967110c23da64a6d348d880a26db88494/dokumentumok/3c655fa8bb80f54e1d142caaef37c04be4fe2b0b/letoltes